Doktorant Veera Marjamaa suvelavastus
Lavakooli doktorandi Veera Marjamaa suvelavastust "Lambasööjad" mängitakse teist suve Jõgevamaal.
Autor: Veikko Huovinen
Dramatiseerija ja lavastaja: Veera Marjamaa
Osades: Mart Toome, Anti Reinthal
Esietendus: 18.07.2013 Kalevipoja Kojas, Kääpa külas, Saare vallas, Jõgevamaal
Põhjamaade kaunis, kuid lühike suvi saab alati enne läbi, kui jõuad taibatagi, et ta käes on. Kahel kõrgesti haritud sõbral saab villand rutiinsest ja lõputust tööst. Nad viskavad portfellid nurka ja otsustavad koos veeta puhkuse, mida saaks talvetuisus muigega meenutada.
Algab operatsioon "Lambasööjad". Retkel läbi maa püütakse lambaid, küpsetatakse röövlipraadi ja räägitakse tõeliseid meestejutte. Naljale vastatakse naljaga ja vingerpussile vingerpussiga. Natukeseks ajaks muutubki maailm paremaks. Aga kuidas teha õiget röövlipraadi? Ja mida räägivad mehed naistest siis, kui neid silmapiiril pole?
"Lambasööjad" on Veikko Huovineni ülipopulaarne humoorikas jutustus, mis ilmus Soomes 1970. aastal. Sellest on tehtud lugematuid dramatiseeringuid teatrile ja ka täispikk mängufilm, mis tõi esilinastumise aastal (1972) kinodesse rohkem vaatajaid, kui kõik teised sel aastal linastunud filmid kokku.
Kalevipoja Suveteatri jaoks kirjutas sellest ülinaljakast loost uue ja värske dramatiseeringu lavakooli doktorant, hinnatud filmi- ja näitekirjanik Veera Marjamaa.
Etendusi mängitakse 9.-27. juulini 2014 Kalevipoja Kojas Jõgevamaal.
Lavastuse kohta rohkem infot Facebookist ja Eesti Teatri Agentuuri kodulehelt.
* Veiko Märka. Kuidas seletada suve surnud lambale? - Sirp, 12.09.2013